Document ID: /roh_data/filtered/Billingualer_Corpus_interleaved-de-rm.jsonl.gz/1251

This is a text translated from German to Rumantsch Grischun.
Regierung empfiehlt finanzielle Sanierung des Schulhotels Passugg

Der Kanton Graubünden soll sich mit einem Betrag von maximal 4 Millionen Franken an der finanziellen Sanierung der HTM-Immobilien AG beteiligen, welcher das Schulhotel Passugg mit Internat gehört. Mit dem Betrag will der Kanton einen Existenz sichernden Beitrag leisten, damit das volkswirtschaftlich bedeutende Ausbildungsangebot der Hotelfachschule in Passugg erhalten werden kann. Dies beantragt die Regierung in ihrer Botschaft zur Beteiligung des Kantons an der finanziellen Sanierung der HTM-Immobilien AG. Der Grosse Rat wird das Geschäft in der Aprilsession 2007 behandeln.

Die Lehrgänge der Schweizerischen Schule für Touristik und Hotellerie SSTH in Chur und Passugg auf der Stufe berufliche Grundbildung und Höhere Berufsbildung stellen einen wichtigen Beitrag zur Nachwuchsförderung und Weiterbildung in diesem bedeutenden Bündner Wirtschaftszweig dar. Der seit vielen Jahren erfolgreiche Ausbildungsbetrieb dieser Hotelfachschule finanziert sich durch private und öffentliche Mittel. Seit 1988 dient das ehemalige Kurhotel Passugg als Schulhotel mit Internat, was eine auf die Bedürfnisse der Arbeitswelt ausgerichtete Ausbildung ermöglicht. Die Eigentümerin des von der SSTH gemieteten Schulhotels hat in den vergangenen zehn Jahren Um- und Ausbauarbeiten mit einem Investitionsaufwand von rund 18 Millionen Franken getätigt. Diese baulichen Investitionen wurden von Bund und Kanton mit Baubeiträgen in der Höhe von 6,6 Millionen Franken unterstützt.

Aufgrund der hohen Fremdkapitalbelastung und dem ausgewiesenen Unterhaltsbedarf der Liegenschaft kann die HTM-Immobilien AG ihre Aufwendungen nicht mehr über den Mietzins der SSTH abdecken. Sie hat deshalb ein Sanierungskonzept erarbeitet. Damit die jährlichen Instandsetzungs- und Unterhaltskosten langfristig finanziert und der Bestand des Schulhotels gesichert werden können, muss bereits im laufenden Jahr die hohe Fremdkapitalbelastung weitgehend abgebaut werden. Als Ziel wird ein Abbau von 8 Millionen Franken anvisiert. Die kantonale Beteiligung mit 4 Millionen Franken setzt voraus, dass bei den Darlehensgebern ein Forderungsverzicht von insgesamt ebenfalls 4 Millionen Franken erreicht wird.

Für die Regierung wären die personellen und volkswirtschaftlichen Konsequenzen einer Schulschliessung erheblich. Der Gesamtbetrieb der Schule umfasst 64 Vollzeitstellen und generiert einen Umsatz von jährlich ca. 13,5 Millionen Franken. Der Regierung zufolge kann mit der Beteiligung des Kantons an der finanziellen Sanierung des Schulhotels eine hervorragend geeignete Ausbildungsstätte auch künftig betrieben und der Fortbestand der Hotelfachschule am Standort gesichert werden. Der von der Regierung beantragte Grossratsbeschluss für eine Beteiligung des Kantons an der finanziellen Sanierung des Schulhotels Passugg untersteht dem fakultativen Finanzreferendum.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 16.02.2007

La regenza recumonda da sanar las finanzas da la chasa da scola d'hotellaria a Passugg

Il chantun Grischun duai sa participar cun ina contribuziun da maximalmain 4 milliuns francs vi da la sanaziun finanziala da la "HTM-Immobilien AG", la possessura da la chasa da scola d'hotellaria e da l'internat a Passugg. Cun quel import vul il chantun gidar a garantir l'existenza da la chasa, per che la purschida da la scola d'hotellaria a Passugg restia, ina purschida ch'è impurtanta ord vista da l'economia publica. La regenza propona en sia missiva ch'il chantun sa participeschia finanzialmain a la sanaziun da la "HTM-Immobilien AG".

Il cussegl grond vegn a tractar la fatschenta en la sessiun d'avrigl 2007. Las scolaziuns da la swiss school of tourism and hospitality SSTH a Cuira ed a Passugg sin il stgalim da la furmaziun professiunala da basa e da la furmaziun professiunala superiura gidan considerablamain a promover la generaziun giuvna e la furmaziun supplementara en questa branscha grischuna da gronda impurtanza. Il manaschi d'instrucziun da questa scola d'hotellaria che lavura cun success dapi blers onns sa finanziescha cun meds privats e publics. Dapi l'onn 1988 serva l'anteriur hotel da cura Passugg sco chasa da scola e sco internat. Quai pussibilitescha ina scolaziun orientada als basegns dal mund da lavur. La proprietaria da la chasa da scola che vegn prendida a tschains da la SSTH ha realisà ils ultims diesch onns lavurs da renovaziun e d'engrondiment cun custs d'investiziun da bunamain 18 milliuns francs. Questas investiziuns architectonicas èn vegnidas sustegnidas da la confederaziun e dal chantun cun contribuziuns da construcziun en la summa da 6,6 milliuns francs.

Sin fundament da la grevezza considerabla cun chapital ester e sin fundament dal basegn cumprovà da mantegnair l'immobiglia na po la "HTM-Immobilien AG" betg pli cumpensar ses custs cun il tschains da locaziun da la SSTH. Perquai ha ella elavurà in concept da sanaziun. Per ch'ils custs annuals da reparatura e da mantegniment possian vegnir finanziads a lunga vista e per che l'existenza da la chasa da scola possia vegnir garantida, sto vegnir reducida la grevezza considerabla cun chapital ester gia durant l'onn current. Sco finamira vegn avisada ina reducziun dad 8 milliuns francs. La participaziun chantunala da 4 milliuns francs premetta che las donaturas e ch'ils donaturs dals emprests da daners suttascrivian ina renunzia a la pretensiun da totalmain er 4 milliuns francs.

Las consequenzas persunalas e per l'economia publica fissan considerablas per la regenza, sche la scola vegniss serrada. Il manaschi cumplessiv da la scola cumpiglia 64 plazzas a temp cumplain e generescha ina svieuta annuala da ca. 13,5 milliuns francs. A l'avis da la regenza po la participaziun dal chantun a la sanaziun da las finanzas da la chasa da scola - in institut da scolaziun excellentamain adattà - cuntinuar ses manaschi er en il futur e garantir l'existenza da la scola d'hotellaria a Passugg. Il conclus dal cussegl grond ch'è vegnì proponì da la regenza per ina participaziun dal chantun a la sanaziun finanziala da la chasa da scola d'hotellaria a Passugg è suttamess al referendum da finanzas facultativ.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 16.02.2007